Wikimedia:Wikipedia-android-strings-app store description/hu

Hivatalos Wikipédia alkalmazás Androidra. A Wikipédia, a szabad enciklopédia több mint 32 millió szócikkel rendelkezik 280 nyelven, és ez a legátfogóbb és legszélesebb körben használt referenciamunka, amit az emberiség valaha is összeállított.

Funkciók: – Borítóképek: élvezd a Wikipédiát, ahogy még soha, egy hangsúlyos, témához kapcsolódó képpel és egy leírással a szócikkek elején. – Képgaléria: ha megérintesz egy képet, megjelenik teljes képernyőn, nagy felbontásban, amit ha oldalra elhúzol, böngészheted a lapon lévő összes képet. – Leírások a Wikidatából: kereséskor a találatok tartalmaznak egy rövid leírást, ami segít megtalálni a jó szócikket. Ezek a leírások az alkalmazás más részein (például Közelben) is megjelennek. – Ajánlott szócikkek: görgess a szócikk aljára a javasolt cikkekért, melyeket elolvashatnál még. – Mentett lapok: ments el lapokat kapcsolat nélküli olvasásra, és böngészd őket akkor is, ha nincs adatkapcsolatod. – Közelben: tudj meg többet a körülötted lévő dolgokról úgy, hogy az alkalmazás megmutatja az aktuális pozíciódhoz közeli szócikkeket. – Nyelvi támogatás: zökkenőmentesen válthatsz a Wikipédia bármely nyelvű változata között. – Tartalomjegyzék: legyints balra bármilyen szócikken a tartalomjegyzék előhozásához, amivel könnyedén ugorhatsz a szócikk egyes szakaszaihoz. – Wikipédia Zéró: az adatköltségeket elengedik az együttműködő mobilszolgáltatók (Magyarországon nincs ilyen).

Küldj visszajelzést az appról! A menüben nyomd meg a „Beállítások”, majd „A Wikipédia appról” gombot, végül válaszd a „visszajelzés küldése” linket.

A forráskód 100%-ban nyílt. Ha van tapasztalatod a Javával és az Android SDK-val, várunk téged is a közreműködők között! https://github.com/wikimedia/apps-android-wikipedia

Adatvédelmi irányelvek: https://m.wikimediafoundation.org/wiki/Privacy_policy

Felhasználási feltételek: https://m.wikimediafoundation.org/wiki/Terms_of_Use